ངས་དེ་རིང་བཤད་རྒྱུ་དེ་མང་པོ་ཞིག་ལ་སྐད་ཆ་རྙིང་པ་རེད།མང་པོ་ཞིག་གིས་གསན་མྱོང་ཡོད་ཀྱི་མ་རེད།དེར་བརྟེན་དེ་རིང་བཤད་སྙིང་འདོད་བྱུང༌།དྲི་བ་དང་པོ་དེ་བདག་ཟེར་བ་གལ་ཆེན་པོ་རེད།དྲི་བ་དེ་ལ་ལན་མི་འདྲ་བ་གཉིས་ཆགས་པ་རེད།བདག་ཟེར་བ་དེ་ཕུང་པོ་ལ་དབང་བསྒྱུར་མཁན་གྱི་བདག་རང་སྐྱ་བ།ཕུང་པོ་ལས་དོན་གཞན་པའི་བདག་ཅིག་ཡོད་རེད་ཟེར་བའི་སྐད་ཆ་གཅིག་དང༌།ཕུང་པོ་ལ་དབང་བསྒྱུར་མཁན་གྱི་བདག་རང་སྐྱ་བ་ཞིག་ཡོད་པ་ཡིན་ན་དེས་ཆགས་སྡང་འདྲེན་ཡོང་གི་རེད།བདག་ཅེས་བྱ་བ་བདུད་ཀྱི་སེམས་ཞེས་བཅོམ་ལྡན་འདས་ཀྱིས་མདོའི་ནང་ལ་དེ་གསུངས་འདུགཕུང་པོ་ལ་དབང་བསྒྱུར་མཁན་གྱི་བདག་རང་མཚན་པ་ཞིག་ཡིན་པའི་དབང་དུ་བཏང་བ་ཡིན་ན།རང་ལ་ཆགས་པ་གཞན་ལ་སྡང་བ་དེ་སླེབས་ཡོང་གི་རེད།